Uľanka

**Uľanka** (Ulmanka) je najsevernejšia mestská časť Banskej Bystrice.

Podľa údajov z roku 2008 mala 447 obyvateľov.

## Polohopis
náhľad|Uľanka z vtáčej perspektívy
Leží  od centra mesta v Starohorských vrchoch, v údolí riečky Bystrica, v nadmorskej výške  Uľanka je obkolesená z juhu výbežkami Baranova a Pánskeho dielu, od východu Baníckymi lúkami, štítom Kochuľa (975m), od severu sa sem tiahne Končitý vrch a zasahujú sem aj výbežky Japeňa a Košiar. Do Uľanky sa z Banskej Bystrice dostanete cestou smerom na Donovaly, odbočením doprava približne 200 metrov za benzínovou pumpou Slovnaft za obcou Nový Svet-Jakub. Z Uľanky (rázcestie na začiatku obce - smer doprava) vedie popod železničný most 4 km cesta do baníckej obce Špania Dolina. Uľanka leží pri hlavnom cestnom ťahu Banská Bystrica - Ružomberok (cesta I. triedy č. 59) a pri železničnej trati Zvolen – Vrútky na ktorej sa nachádza železničná stanica Uľanka. Z Banskej Bystrice sem premávajú linky MHD č. 43 a 54 (601454). Uľanka má len dve ulice a to "Uľanskú cestu" a ulicu Jozefa Mistríka - nazvanú po významnom slovenskom jazykovedcovi.

## Názov
Villa Ulmeni (1455), Ulmandorf (1490), Wlman, Wlmanowfalva (1516), Ulmanowfalwa (1560), Ulmanka (1773), Olmányfalva (1886), Ulmánka (1908), Ulmanka (1918), Uľanka (1948)

Podľa významného rodáka Antona Jurovského sa názov obce uvádza v najstarších písomných dokladoch z 15. storočia jednak ako "Ullmann", alebo i ako "Ulaan-storff". Nejednoznačnosť významu pomenovania obce ovplyvnila aj slovenského politika, básnika a spisovateľa Ján Kollára (ktorý ako študent roku 1812 obcou prechádzal z Mošoviec do Banskej Bystrice), pretože práve ten odvádzal meno Ulmanka, nie od osoby ťažiara Ulmana, či jedného z Karlových synov, ale poetickejšie- a to od "ulmu", t. j. nemeckého pomenovania stromu brest, ktorý tam v tých časoch videl rásť. Kollár opisuje toto okolie Banskej Bystrice nasledovne: "*Cesta cez Harmanec a jeho švajčiarske stráne, doliny a vodopády ma naplnila velebou. Do Kremnice vedie cesta cez lazy, lesnaté, jednotvárne a nudné roviny; cesta do Bystrice je bohatá na romantické rozmanitosti a smelé diela prírody*.“ Úradne dedina niesla meno Ulmanka už od r. 1773, alebo i Ulmánka (v r. 1908). V rokoch 1886 – 1913 jej úradný pomaďarčený názov znel Olmányfalva; od r. 1918 zase Ulmanka. Terajšie meno Uľanka pochádza až z roku 1948. Aj keď nemá nijaké etymologické značenie, pre slovenskú je výslovnosť ľahšie.

## Dejiny
Uľanka vznikla ako banícka osada Villa Ullmani v 15. storočí. Podľa niektorých prameňov názov obce Ulmanka súvisí najmä s baníckou minulosťou obce, nakoľko toto územie patrilo na prelome 14. a 15. storočia práve ťažiarovi Gotzelovi Ulmanovi (1391). V diele Jurkoviča "Dejiny kráľovského mesta Banská Bystrica" sa dokonca uvádza, že pomenovanie získala obec po jednom zo synov Karla- Ulmannovi (jeho ďalšími synmi boli údajne Ondrej a Mikuláš). Karlovci (alebo Károliovci) patrili medzi najvplyvnejších a najbohatších majiteľov baní v okolí Banskej Bystrice.

V čase baníckej prosperity boli skoro všetci muži v obci baníkmi. Neskôr patrila Uľanka rôznym banskobystrickým ťažiarom - Jung, Thurzo a potom aj banskej komore. Obyvatelia sa časom začali okrem  baníctva  živiť aj drevorubačstvom,  obchodovaním  a prácou v závodoch v Harmanci a Banskej Bystrici.thumb|160x160px|Kniha o UlmankeŽivot v obci v dvadsiatych rokoch 20. storočia veľmi pútavým a podrobným spôsobom opísal rodák z Ulmanky p. Anton Jurovský v diele "Životnou cestou-Spomienky psychológa". Kniha bola publikovaná v roku 2009. 

File:Ulmanka 1920-1930.png|Pohľadnica Ulmanky z obdobia rokov 1920-1930
File:Štátna ľudová škola v Uľanke 1930.JPG|Štátna ľudová škola v Ulmanke 1930
File:Ulanskí hasiči z roku 1940.png|Ulmanskí hasiči z 1940
File:Uľanský kostol v pozadí štit Kochuľa 1930.JPG|Ulmanský kostol, v pozadí Hrabie 1940
File:Pôvodný oltár kostola v Uľanke.JPG|Pôvodný oltár kostola v Ulmanke 1953
File:Píla v Uľanke.PNG|Píla v Ulmanke, vybudovaná v 1946-1947
File:Berta Haluzová, pôrodná baba pre celú obec v 50.rokoch.JPG|Berta Haluzová- obecná pôrodná baba 50.roky
File:Stara obec Ulmanka divadlo.jpg|Ulmanské divadlo z 1952
File:Hudec pohreb Jurovského.png|Rozlúčka občanov Uľanky so Šimonom Jurovským na Slávičom údolí v Bratislave 1963, rečník Ján Hudec
File:Povodeň Uľanka.png|Povodeň v Uľanke 24.10.1974
File:Oznam z 1981.png|Pozvánka na tradičný futbalový zápas "Slobodní vs. ženatí" z roku 1981


### Slovenské národné povstanie
thumb|Pancierový vlak "Štefánik", 70. výročie SNP- rekonštrukcia bojov v Šálkovej|150x150px
Dôležitú úlohu v Slovenskom národnom povstaní zohrala vlaková stanica v Uľanke najmä v súvislosti s použitím pancierových vlakov v bojoch proti nemeckým vojskám. Povstalecké pancierové vlaky boli vyrobené na jeseň v roku 1944, pôvodne boli tri- Štefánik, Hurban a Masaryk. Obrnené vlaky plnili podobnú úlohu ako tanky, vyrážali do útoku či kryli ústup vojakov. Na konci Povstania boli všetky tri odstavené vo vlakových staniciach Uľanka a Harmanec.

Na budove železničnej stanice Uľanka je umiestnená pamätná tabuľa venovaná posádkam povstaleckých pancierových vlakov s textom:

Pred stanicou sa nachádza partizánske súsošie "Ústup do hôr" od akademického sochára Jána Hučka (* 1910 – † 1973), ktoré bolo odhalené v roku 1969 pri príležitosti osláv 25. výročia SNP. Na budove bývalého MNV a hasičskej zbrojnice je umiestnená ďalšia pamätná tabuľa padlým v 2. svetovej vojne.

Spomienky uľanských partizánov Štefana Poláka a Jána Jariabku sú od roku 2008 uchované v strojopisnej forme v archíve Múzea SNP v Banskej Bystrici pod číslom R 854/2015. Partizáni spomínajú na život v horách nad Uľankou, na spolužitie v dedine v časoch vojny, na vzájomnú pomoc a solidaritu. Silné väzby priateľstva Uľančanov sa najviac prejavovali pri pomoci prenasledovanej židovskej rodine Grünovcov. Skupovali predávaný majetok tejto rodiny a vracali ho späť Grünovcom. Obyvatelia fabrického domu pomáhali jedlom.

Skupina uľanských partizánov patrila k jednotke „Smrť fašizmu“, ktorá bola vedená majorom Volkovom.Pri vstupe do jednotky si uľanskí partizáni vzájomne prisahali: *„Buď sa ako bojový zväzok vrátime všetci, alebo ani jeden“*.  Uľančanom výdatne pomáhali Špaňodolinčania, ako aj obyvatelia Jakuba. Ján Jariabka bol pôvodne príslušníkom I. československej armády na Slovensku - zaradený k technickej letke na letisku Tri Duby, k partizánom sa pripojil až v novembri 1944. Brat Ľudevít Jariabka narukoval k partizánom o čosi skôr. Spomedzi uľanských partizánov padol medzi prvými, osudným sa mu stal prieskum v Uľanke dňa 8. marca 1945, pochovaný je na cintoríne v Španej Doline.
*Spomienka Štefana Poláka:* *„Medzi príjemné chvíle, ktorými sme boli poverení- bola prieskumná činnosť skupiny- najčastejšie naše hliadky vyšli na Kochuľu alebo Sedlo do Hrabia nad križovatku. Rodnú obec Uľanku sme mali ako na dlani, keď sme boli na Kochuli a tam v plesti domov sme hľadali 
*každý svoj. Okrem pohybu Nemcov sme boli v duchu s našimi doma. Vlievalo to do nás odhodlanie vydržať do konca a nemilosrdne biť fašistov- čo sa uhniezdili u nás doma.*“*

## Samospráva
Uľanka tvorí spolu s Jakubom, Kostiviarskou, Podlavicami a Skubínom volebný obvod č. 4, ktorý má v mestskom zastupiteľstve 2 poslancov.

## Osobnosti mestskej časti
thumb|235x235px
thumb|163x163px|Dielo inšpirované životom v obci
### Rodáci
* Anton Novák (* 1878 - † 1971), kníhtlačiar a  publicista
* Jozef Jurovský (* 1899 – † 1976), náboženský a filozofický publicista a prekladateľ
* Stanislav Jurovský (* 1905 – † 1979), kultúrny historik a pedagóg 
* Anton Jurovský (* 1908 – † 1985), zakladateľ slovenskej psychológie a univerzitný profesor
* Šimon Jurovský (* 1912 – † 1963), hudobný skladateľ

### Pôsobili tu
* Róbert Bezák (* 1960), bývalý arcibiskup Trnavskej arcidiecézy

## Kultúra a zaujímavosti
### Pamiatky
* Rímskokatolícky kostol sv. Antona Paduánskeho, jednoloďová klasicistická stavba s polkruhovým ukončením presbytéria a vežou tvoriacou súčasť hmoty kostola z roku 1829. Hlavnej fasáde dominujú dve termálne okná umiestnené nad portálom. Objekt má hladké fasády, veža je ukončená barokovou helmicou. Loď kostola je zaklenutá segmentovou klebou. 

image:Uľanský kostol.JPG|Kostol sv. Antona Paduánskeho

### Kaštieľ Borsiczkých a pivovar v Uľanke

V 19. storočí sa v Ulmanke nachádzal kaštieľ rodiny Borsiczkých, ktorého súčasťou bol aj pivovar.  V rokoch 1848-1849 bol  však kaštieľ vyplienený.

Zaujímavosťou je, že práve do rodiny Borsiczkých sa priženil mešťan a zlatník Alojz Herritz, pochádzajúci z neďalekých Starých Hôr, ktorý sa zrejme od roku 1834 stal aj správcom pivovaru v Ulmanke.

Práve potomkovia Alojza Herritza a Anny Borszickej si odovzávali banskobystrickú pivovarnícku tradíciu z pokolenia na pokolenie.

### Uľanský viadukt

Najväčšia stavba svojho druhu v  juhovýchodnej Európe. Umiestnený na železničnej trati Banská Bystrica- Horná Štubňa, v náročnom teréne Veľkej Fatry- ponad dolinu Lelekovo. Má jednu hlavnú a tri vedľajšie klenby. Výška nad údolím je 42 metrov, dĺžka železobetónovej klenby je 42 metrov. Viadukt je prevádzkovaný od roku 1940.

## Občianska vybavenosť
Koliba u sv. Krištofa a Penzión Koliba- Uľanská cesta 170.

## Galéria

File:Vitajte v Uľanke.JPG|Dopravná tabuľa pri vstupe do Uľanky
File:Skoro celá dedina.JPG|Uľanka
File:Mestská časť Uľanka.png|Mestská časť Uľanka na mape
File:Kochuľa 975m.png|Zobrazenie "obkolesenia" Uľanky horami
File:Kochuľa v Uľanke.png|Kochuľa nad Uľankou
File:Ulanka 1.jpg|Z dolného konca na horný
File:Uľanka časť kolónia.JPG|Uľanka - časť nazývaná "Kolónia"
File:Kolónia.JPG|Uľanka -časť nazývaná "Kolónia"
File:Lesácke paneláky.JPG|Lesácke paneláky
File:Dolný koniec.JPG|Dolný koniec Uľanky
File:Tunel Dolinský II.JPG|Tunel nad Uľankou-Dolinský II.
File:Vlak vychádzajúci z tretieho tunela trate SNP.JPG|Vlak vychádzajúci z 3. tunela trate SNP - "Dolinský II."
File:Uľanská stanica.JPG|Súsošie "Ústup do hôr" pri Uľanskej vlakovej stanici
File:Uľanka 2.JPG|Súsošie "Ústup do hôr" z druhej strany
File:Pamätná tabuľa padlým v 2.sv. vojne.JPG|Pamätná tabuľa venovaná padlým v 2.sv. vojne
File:Uľanksý viadukt I.JPG|Uľanský viadukt - pohľad z vlakovej stanice
File:Kostolík v strede obce.JPG|Kostolík v strede Uľanky
File:Farnosť Uľanka.JPG|Farnosť Uľanka
File:Uľanka Kostol.JPG|Vežička kostola v Uľanke
File:Cesta do kostola horného konca.JPG|Cesta do kostola z horného konca
File:Kaplnka Sedembolestnej Panny Marie a odbocka na Spaniu Dolinu.JPG|Kaplnka Sedembolestnej Panny Márie a odbočka na Španiu Dolinu
File:Jezis na krizi Ulanka.JPG|Kríž v hornej časti Uľanky
File:Rodný dom súrodencov Jurovských.JPG|Rodný dom súrodencov Jurovských
File:Náhrobný kameň rodičov súrodencov Jurovských.JPG|Náhrobný kameň rodičov súrodencov Jurovských
File:Najmohutnejší pomník cintorín Uľanka.JPG|Jeden z najdominantnejších náhrobných kameňov Uľanského cintorína patriaci niekdajšiemu notárovi
File:Uľanský parčík, oproti odnému domu súrodencov Jurovských.JPG|Uľanský parčík na dolnom konci
File:Pila Ulanka.jpg|Pohľad na dolnú časť Uľanky s pílou
File:Ochranné pásmo Nízke Tatry.JPG|Ochranné pásmo Nízke Tatry
File:Pri hlavnej ceste v Ulanke výjav SNP.jpg|Výjavy SNP osadené (pri hlavnej ceste) od 1974, od akademického sochára Mikuláša Palka
File:Kam vedú cesty z Uľanky.JPG|Kam vedú cesty z Uľanky


## Referencie


## Iné projekty

## Externé odkazy
* Oficiálna stránka mesta


Kategória:Mestské časti Banskej Bystrice
Kategória:Slovenské obce zaniknuté zlúčením